АҞӘА, цәыббра 7 — Sputnik. Афганисҭан аҳҭнықалақь аҟны аҭыԥ змаз атерракт иахҟьаны иҭахеит 35-ҩык ауааԥсыра, ахәрақәа роуит 103-ҩык. Абри атәы аанацҳаит РИА Новости.
Ашәахьа, Кабул ақалақь аҟны атәылахьчара аминистрра ааигәара ҩыџьа атеррористцәа-аҽшьыҩцәа рыҽԥыржәеит. Атерракт иахҟьаны иҭахеит жәпаҩык ауаа. Иԥсҭазаара далҵит Афганисҭан апрезидент ихьчара амаҵзура аиҳабы ихаҭыԥуаҩ Заман Ахмадзаигьы.
Ԥыҭрак ашьҭахь даҽа ԥжәаракгьы ҟалеит, аӡәы иԥсҭазаара далҵит.